{巩/言}光大師草書歌
作者：司空圖
朝代：唐

paragraphs: 羸病愛師書勁逸，翻作長歌助狂筆。
乘高攂鼓震川原，驚迸驊騮幾千匹。
落筆縱橫不離禪，方知草聖本非顛。
歌成與掃松齋壁，何似曾題《說劍篇》。
（《六藝之一錄》二九○引朱長文《墨池編》十三原書目錄作{巩/言}光詩）（《四庫全書》本《墨池編》卷四錄此詩無作者，附司空圖《書屏記》後。
《宣和書譜》卷九錄司空圖贈{巩/言}光詩云：「看）（師逸說蹟兩相宜，高適歌行李白詩」，此詩中無。
是砧圖作，頗可疑。
）。